Ø Waa Tugal yi: ñi ngi ñёw ci gox bi ànd ak cancug Tugal gi la ko dale ca 17eelu xarn. Ñu seet fa gёn a neex wàcc fa, muy barab yi gёn a neex a dёkke, fi suuf si yekkatikoo, klimaa ba méngoo fa, ci penku Afrig, ci bёj-saalumu Afrig ak ci Rodisiyaa ak Malaawi. Teg nanu loxo bёj-saalumu Afrig, sosal fa séen bopp am pénc (republique) mu temb, ñu yor fa cang ga ak njiit la ci kaw ёppte (majorité) gu nit ñu ñuul ña, di fa doxal it politigu teqale ci biiru xeet (walla boddante ci biiru xeet). Néewte gu weex googu it (minorite blanche) ci Rodisiyaa tegoon na loxo ca nguur ga walla àtte ga, daal di jibal ag tembam, di def it politig bu mel ne ba ñuy doxal ca bёj-saalumu Afrig, muy boddante ci biiru xeet